stanford-oval/wikipedia huggingface dataset:
OxygenOS

| OxygenOS |
| --- | --- |

Kehittäjä:  OnePlus
Ohjelmointikielet:  C++, Java
Toiminnallinen tila:  aktiivinen
Julkaistu:  huhtikuu 2015 
Tuetut kielet:  useita, oletuksena englanti
Käyttöliittymä:  graafinen
Lisenssi:  Android Open Source Project
Infobox OKNimi-testi OK: 
OxygenOS on OnePlussan puhelimilleen kehittämä Androidiin perustuva käyttöjärjestelmä. Sen Kiinan markkinoille suunniteltua versiota kutsutaan nimellä HydrogenOS (kiin. 氢OS). OxygenOS toimii OnePlussan kaikkien OnePlus Onen jälkeen julkaisemien puhelinten oletuskäyttöjärjestelmänä. OxygenOS on käyttöliittymältään pitkälti puhtaan Androidin kaltainen, mutta normaalia Androidia laajemmin muokattavissa.
Kehitys ja historia

OnePlus käytti OnePlus Onen alkuperäisenä oletuskäyttöjärjestelmänä CyanogenModia. OnePlus Onen myynti kielletiin Intiassa CyanegonModin omistaja Cyanogenin ja Micromaxin välisen yksinoikeussopimuksen takia. Vuoden 2015 alussa OnePlus alkoi kehittää omaa käyttöjärjestelmäänsä. Sen nimeksi valittiin käyttäjien jättämistä ehdotuksista OxygenOS, joka tarkoittaa happikäyttöjärjestelmää (oxygen operating system). Helmikuussa 2015 OnePlus paljasti lisää vielä julkaisemattomasta OxygenOS:stä. Siitä pyrittiin tekemään mahdollisimman virtapihi, tehokas ja käyttöliittymältään virtaviivainen. OxygenOS pyrittiin alun perin julkaisemaan vuoden 2015 maaliskuussa. OxygenOS:n julkaisu kuitenkin venyi huhtikuun puolelle. Ensimmäinen versio perustui Android 5.0.2:een.
OnePlus ilmoitti huhtikuussa 2015 julkaisevansa OxygenOS:stä Kiinan markkinoille oman version, jota kutsutaan nimellä HydrogenOS (lyh. H2OS). Säästääkseen käyttöjärjestelmän kehityksessä käytettäviä resursseja OnePlus yhdisti OxygenOS:n ja HydrogenOS:n kehitystiimit syyskuussa 2016.
Vastaanotto

Muutama kuukausi OxygenOS:n julkaisun jälkeen Mobiili.fi arvosteli sen. Se piti sitä graafisesti yhtenäisenä ja nopeana, mutta liian normaalin Androidin kaltaisena. Se sai kritiikkiä myös CyanogenModia karsitummista ominaisuuksista ja pohjautumisesta silloin jo vanhaan Android 5.0.2:een. Taskumuron arvostelija Juha Kokkosen mukaan OxygenOS pääsi eroon häiritsevistä bugeistaan OnePlus 3T:n kohdalla.
Aiheesta muualla

Verkkosivut (englanniksi)
Oxygenol

Oxygenol-valomainos Arenan talon katolla Helsingin Hakaniemessä.
Oxygenol on suomalainen tuotesarja, johon kuuluu aikuisten ja lasten hammastahnoja sekä suuvesiä. Hammastahnan valmistuksen Suomessa aloitti vuonna 1912 Oy Oxygenol Ab ruotsalaisen AB Oxygenolin lisenssillä. Nykyisin tuotteet kuuluvat Bernerin valikoimiin. Tuotteilla on Avainlippu-merkki.
Historiaa

AB Oxygenol oli Ruotsiin vuonna 1908 perustettu teknokemian yritys, joka otti nimensä hammastahnoissa ja suuvesissä käyttämästään ”oksygenolista” eli vetyperoksidista. Suomeen Oy Oxygenol Ab:n perustivat 1912 apteekkari Edward Stigzelius ja hänen kaksi velipuoltaan, apteekkari Gösta Salingre sekä hammaslääkäri ja Dentaldepotin toimitusjohtaja Axel Salingre. Uusi yhtiö alkoi myydä ruotsalaisyhtiön ”hammastaikinaa”, ja vuoteen 1916 asti AB Oxygenol oli mukana suomalaisyhtiön vähemmistöosakkaana. Oy Oxygenol Ab piti konttoriaan Edward Stigzeliuksen omistaman Kauppatorin apteekin tiloissa.
Oxygenol-hammastaikina valmistettiin aluksi rahtityönä lääketehdas Medicassa, kunnes veljekset ostivat vuonna 1920 kiinteistön nykyisestä Kalevankatu 30:stä ja siirsivät tuotannon sinne. Samana vuonna Edward-apteekkarin poika, farmaseutti Bertil Stigzelius, nimitettiin Oy Oxygenol Ab:n johtajaksi.
Vuonna 1950 kolmannen polven edustaja, insinööriksi opiskellut Björn Stigzelius alkoi jatkaa isänsä ja isoisänsä työtä. Hän kehitti ensimmäisenä Euroopassa hammastahnalle sopivan tyhjiövalmistuskattilan, joka mullisti valmistusprosessin. 1960-luvulla hän kehitti Suomen ensimmäisen fluoria sisältävän geelihammastahnan, jonka valmistus oli mahdollista vain tyhjiölaitteella. Samaa vakuumitekniikkaa alkoivat vähitellen käyttää muutkin hammastahnavalmistajat.
Vuonna 1975 Oy Oxygenol Ab:lle valmistui uusi tehdas Espoon Kivenlahteen. 1980- ja 1990-lukujen vaihteessa yritys myytiin Oy Bergenheim Yhtiöt Ab:lle, ja vuonna 1998 Bergenheim myytiin puolestaan Bernerille, joka edelleen valmistaa Oxygenol-hammastahnoja.
Oy Oxygenol Ab valmisti myös Amarant-ihonhoitotuotteita, joihin kuului muun muassa varhaisia jauhemaisia tai nestemäisiä deodorantteja. 1980-luvulla muita Oxygenol-yhtiön tuotteita olivat käsienpuhdistusaine Swarfega ja alankomaalaisen General Cosmeticsin tuotteet, joita markkinoimaan perustettiin tytäryhtiö Oxy Marketing Oy.
Historiaa > Hakaniemen valomainos

Oxygenol on kuulunut jo vuosikymmenien ajan myös Helsingin katukuvaan: tuotemerkin nimi on luettavissa parimetrisin kirjaimin Hakaniemen metroaseman lähellä olevan Arenan talon katolta Hakaniemen torin suunnasta.
Aiheesta muualla

Oxygenolin kotisivut
Oy Oxygenol Ab:n historiaa Pörssitiedossa
Pakistan talviolympialaisissa 2010

Pakistan osallistui Vancouverin talviolympialaisiin 2010 yhden miehen joukkueella. Tämä oli ensimmäisen kerta, kun maa osallistui talviolympialaisiin. Pakistanin edustaja, Muhammad Abbas, edusti maataan suurpujottelussa. Abbas oli kilpailun 87. eli kolmanneksi hitain maaliin tulleista.
Orion

Orion voi tarkoittaa ainakin seuraavia asioita:
Orion, hahmo Kreikan mytologiassa
Orion, tähdistö
Orionin sumu (M42), tähtitaivaan kirkkain kaasusumu
Orionin haara, aurinkokuntamme sijaintipaikka Linnunradassa
Orion, Kansallisen audiovisuaalisen arkiston elokuvateatteri Helsingissä
Orion, Nasan 2000-luvulla suunnittelema miehitetty avaruusalus
Orion, rakettimoottori
Orion-projekti, Yhdysvaltojen suunnitelma ydinpulssikäyttöisestä avaruusaluksesta
Orion, venäläisvalmisteinen miehittämättömien sotilaallisten ilma-alusten tuoteperhe
Orion, lääketeollisuusyhtiö
Orion, IRC-asiakasohjelma
Orion Cinema Network (OCN), eteläkorealainen televisiokanava
Ford Orion, automalli
Orion RX50, mopo
P-3 Orion, yhdysvaltalainen potkurikone
JR 5 (Orion), höyryveturi Jokioisten museorautatiellä
Orion, Terrier Orion -luotainraketin jälkimmäinen vaihe
Orion, Darkseidin poika, sarjakuvahahmo
Orion, Synapse Audion musiikinteko-ohjelmisto
”Orion”, metallimusiikkiyhtye Metallican kappale albumilta Master of Puppets
DJ Orion (oik. Juska Wendland), helsinkiläinen DJ ja teknomusiikkituottaja
Orion, puolalaisen muusikko ja lauluntekijä Tomasz Wróblewskin taiteilijanimi
Ginga Densetsu Weed: Orion, Ginga Densetsu Weedin jatko-osa.
Laivoja

Orion, saksalainen apuristeilijä toisessa maailmansodassa
S/S Orion, suomalainen rahtihöyrylaiva, käytössä 1884–1931
M/S Orion, vuonna 2003 valmistunut bahamalainen matkustaja-alus.
Orion-luokka, taistelulaivaluokka
HMS Orion (1787), 74-tykkinen Canada-luokan kolmannen luokan linjalaiva
HMS Orion (1854), 80-tykkinen toisen luokan linjalaiva
HMS Orion (1879), Belleisle-luokan taistelulaiva
HMS Orion (1910), Orion-luokan taistelulaiva
HMS Orion (85), Leander-luokan kevyt risteilijä
HMS Orion (1940), sukellusvene.
HMS Orion (1903), 1. luokan torpedovene
HMS Orion (A201), viestitiedustelualus.
Orion (1787), Témaire-luokan linjalaiva
FS Orion (M645), Éridan-luokan miinantorjunta-alus.
NRP Orion (P362), 1964–1974 käytössä ollut partioalus
NRP Oríon (P1156), partioalus
HMAS Orion, Oberon-luokan sukellusvene.
Orion tai Orión sukunimenä

Agustín Orión (s. 1981), argentiinalainen jalkapallomaalivahti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Orion”, voi hakea sivunnimihaulla, laajalla sivunnimihaulla tai tekstihaulla.
Pakistan yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
| 94. | 0 | 1 | 0 | 1 |
Pakistan on osallistunut yleisurheilun ulkoratojen täyden ohjelman maailmanmestaruuskilpailuihin vuonna 1983 ja sen jälkeen vuodesta 1991 lähtien kaikkiin kisoihin lukuun ottamatta vuoden 1999 kisoja. Se on saanut MM-kilpailuissa yhden mitalin.
Ensimmäinen pistesijalle, eli kahdeksan parhaan joukkoon sijoittunut Pakistania edustanut urheilija oli Arshad Nadeem, joka Eugenessa 2022 sijoittui miesten keihäänheitossa viidenneksi. Arshad Nadeem toi myös Pakistanin ensimmäisen mitalin, kun hän sijoittui hopealle Budapestissä 2023.
Pakistanin Muslimiliitto (N)

Pakistanin Muslimiliitto (N) eli PML-N on pakistanilainen puolue. Se syntyi erkaantumalla  vuonna 1993 Pakistanin muslimiliitosta, joka puolestaan oli eronnut Muslimiliitosta.
"N" on lyhenne Nawaz Sharifista, joka johti puoluetta pitkään. Pääministeri Nawaz Sharif pantiin kuitenkin viralta vuonna 2017 ja tuomittiin kymmeneksi vuodeksi vankilaan korruption takia. Puolue on aatteeltaan keskustaoikeistolainen.
Vuoden 2018 vaaleissa puolue sai 15 paikkaa senaattiin ja 84 paikkaa parlamentin alahuoneeseen. Alahuoneen vaaleissa se oli toiseksi suurin puolue 24,4 prosentilla äänistä.
Käännös suomeksi
Oxycheilinus digramma

| Oxycheilinus digramma |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Huulikalat Labridae
Suku::  Oxycheilinus
Laji::  digramma
Kaksiosainen nimi
 Oxycheilinus digramma  (Lacépède, 1801)  
Synonyymit
 Cheilinus coccineus  Cheilinus commersonii  Cheilinus diagrammus  Cheilinus lacrymans  Cheilinus radiatus  Cheilinus roseus  Labrus digramma  Sparus radiatus 
Katso myös
   Oxycheilinus digramma Wikispeciesissä   Oxycheilinus digramma Commonsissa 
Infobox OKNimi-testi OKIUCN-testi OK: 
Oxycheilinus digramma on melko suurikokoinen huulikala.
Koko ja ulkonäkö

Kala kasvaa luonnossa noin 40 cm pitkäksi. Se kykenee vaihtamaan väriään salamannopeasti piiloutuakseen saaliiltaan. Poskissa on tyypillisiä vaakasuoria juovia, pään etuosassa ruusunpunaisia pilkkuja. Väri vaihtelee vaaleanharmaasta violettiin, luonnossa tyypillinen sävy on oliivinvihreä. Akvaariossa laji on himmeämpi kuin luonnossa, varsinkin jos altaassa on vaalea hiekkapohja.
Alkuperä

Näitä kaloja elää Indopasifisella merialueella koralliriuttojen suojaisissa sisäosissa ja laguuneissa, mahdollisesti jopa 120 metrin syvyyteen asti.
Ravinto

Tämä huulikala syö pieniä kaloja ja kovakuorisia nilviäisiä ja äyriäisiä. Se syö niin suuria kaloja kuin pystyy nielemään, ja sen on nähty hakkaavan saalistaan kovia pintoja vasten saadakseen siitä irti pienempiä paloja.
Pakistan International Airlinesin lento 404

| Pakistan International Airlinesin lento 404 |
| --- | --- |
 Kadonnut lentokone vuonna 1984.
Yhteenveto
Päivämäärä:  25. elokuuta 1989
Onnettomuustyyppi:  katoaminen, oletettu maahansyöksy
Tapahtumapaikka:  tuntematon (oletetusti Himalaja)
Lähtöpaikka:   Gilgitin lentoasema, Gilgit, Pakistan
Määränpää:   Islamabadin kansainvälinen lentoasema, Islamabad, Pakistan
Kuolleita:  54 (oletetusti)
Eloonjääneitä:  0
Lentokone
Konetyyppi:  Fokker F.27 Friendship 200 
Lentoyhtiö:  Pakistan International Airlines
Rekisteritunnus:  AP-BBF
Matkustajia:  49
Miehistöä:  5
Pakistan International Airlinesin lento 404 oli Pakistan International Airlines -lentoyhtiön maansisäinen reittilento Gilgitin ja Islamabadin välillä. 25. elokuuta 1989 lentoa operoinut Fokker F.27 katosi matkustajineen ja miehistöineen Himalaja-vuoriston yläpuolella. Konetta ei ole löydetty.
Kone nousi ilmaan noin kello 7.35, ja sen miehistö ilmoitti kello 7.40, että se on perillä arviolta kello 8.32. Tämän jälkeen koneelta ei kuultu enää viestejä. Koneen uskottiin pudonneen Himalajalle, ja sitä etsittiin asevoimien toimesta useita päiviä. On spekuloitu, että Intian armeija olisi ampunut koneen alas.
Olusegun Obasanjo

| Olusegun Obasanjo |
| --- | --- |
 Obasanjo vuonna 1978.
Nigerian 12. presidentti
 29. toukokuuta 1999 – 29. toukokuuta 2007  
Edeltäjä:  Abdulsalami Abubakar
Seuraaja:  Umaru Yar’Adua
Nigerian valtionpäämies (sotilas)
 13. helmikuuta 1976 – 30. syyskuuta 1979  
Edeltäjä:  Murtala Mohammed
Seuraaja:  Shehu Shagari
Henkilötiedot
Syntynyt: 5. maaliskuuta 1937 (ikä 87) Abeokuta, Brittiläinen Nigeria
Vanhemmat:  Amos Obasanjo Bankole (isä) Ashabi Obasanjo (äiti)
Puoliso:  Oluremi Akinlawon
Tiedot
Puolue:  PDP
Uskonto:  kristitty
Etnisyys:  yoruba
Sotilaspalvelus
Palvelusmaa(t):   Nigeria
Puolustushaara:  maavoimat
Palvelusvuodet:  1958–?
Sotilasarvo:  kenraaliluutnantti
Olusegun Obasanjo (joruban kielellä Oluṣẹgun Matthew Okikiọla Arẹmu Ọbasanjọ[lähde? ], s. 5. maaliskuuta 1937 Abeokuta, Brittiläinen Nigeria) oli Nigerian presidentti sotilashallitsijana vuosina 1976–1979 ja vapailla vaaleilla valittuna vuosina 1999–2007. Presidenttiytensä aikana hän pyrki vähentämään korruptiota Nigeriassa, mutta sen vastaiset toimet kohdistuivat lähinnä hänen poliittisiin vastustajiinsa. Hän yritti jatkaa presidenttinä kolmannen kauden, mutta epäonnistui perustuslain muuttamisessa tämän sallimiseksi. Elokuussa 2021 Afrikan unioni nimitti hänet edustajakseen Afrikan sarven alueelle rauhanpyrkimysten edistämiseksi.
Elämäkerta

Obasanjo kuuluu Nigerian suurimpaan kansaan joruboihin ja on kristitty sekä absolutisti. Hänen vanhempansa olivat Ashabi (k. 1958) ja Amos Obasanjo Bankole (k. 1959). Hän kävi baptistipoikakoulua ja lahjakkaana voitti opiskeluaikanaan useita palkintoja. Tuolloin hän myös luopui englanninkielisestä Matthew-etunimestään ja tapasi tulevan vaimonsa Oluremi Akinlawonin, jonka kanssa avioitui vuonna 1963. Toimittuaan jonkin aikaa opettajana Ibadanissa hän päätti pyrkiä Ibadanin yliopistoon opiskelemaan, mutta ei vähävaraisena saanut maksettua lukukausimaksuja.
Elämäkerta > Sotilasura

Obasanjo liittyi Nigerian maavoimien palvelukseen maaliskuussa 1958 läpäistyään kadettien pääsykokeen. Hän sai sotilaskoulutusta myöhemmin myös Yhdistyneessä kuningaskunnassa Mons Officer Cadet School -kadettikoulussa. Hän järkyttyi kokemansa rasismin ja syrjinnän määrästä, mutta suoritti opintonsa ja palasi Nigeriaan vuonna 1959 ottamaan vastaan jalkaväen upseerin pestin Kadunassa. Hänet ylennettiin pian luutnantiksi, ja hän oli osana Nigerian 5. pataljoonaa Yhdistyneiden kansakuntien rauhanturvaoperaatiossa Kongossa lokakuusta 1960 toukokuuhun 1961. Palattuaan Nigeriaan Obasanjo siirtyi jalkaväestä pioneereihin. Hänet ylennettiin majuriksi 1965, ja vuonna 1967 hänestä tuli asevoimien pioneerien johtaja.
Biafran sodassa everstiksi ylennyt Obasanjo nimitettiin toukokuussa 1969 divisioonan komentajaksi. Tammikuussa 1970 hän tapasi Biafran johtajaksi nousseen Philip Effiongin ja neuvotteli tämän kanssa Biafran antautumissopimuksen lähes kokonaisuudessaan. Hän pyrki myös parhaansa mukaan estämään Biafran igbojen ahdistelun komentamiensa joukkojen taholta määräämällä raiskaajat ammuttaviksi ja ryöstelijät ruoskittaviksi.
Elämäkerta > Poliittinen ura

Vuonna 1975 kenraali Murtala Ramat Mohammedin johti verettömän sotilasvallankaappauksen, jossa syrjäytettiin kenraali Yakubu Gowon. Pääesikunnan esikuntapäällikkönä Obasanjo oli Murtala Muhammadin varamies ja hänellä oli armeijan tuki. Mohammadin tultua murhatuksi vuonna 1976 Obasanjo nousi Nigerian johtoon. Hän komensi divisioonaa, joka valloitti Owerrin ja toi sisällissodan tehokkaasti päätökseen. Sotilasvalta hyötyi tehokkaasti öljyn hinnan noususta.[lähde? ]
Lokakuussa 1976 maassa julkistettiin uuden perustuslain teksti, mikä edelsi perustuslaillista kokousta 1977. Vuonna 1979 vahvistettu perustuslaki perustui Yhdysvaltain perustuslakiin. Maassa pidetyt paikallis- ja kongressivaalit merkitsivät paluuta demokratiaan. Obasanjo luovutti presidentinviran 1. lokakuuta 1979 Shehu Shagarille ja siirtyi viettämään hiljaiseloa perustamalleen maatilalle.
Vuonna 1983 armeija kaappasi jälleen vallan. Kenraali Sani Abachan valtakaudella 1993–1998 Obasanjo joutui vankilaan. Obasanjo ei kuitenkaan jäänyt toimettomaksi vankilassakaan, vaan kirjoitti kolme kristinuskoa käsittelevää kirjaa ja organisoi vankilan jättömaalle tehokkaan maatilan. Kenraali Abachan kuoleman jälkeen hänet vapautettiin.[lähde? ]
Elämäkerta > Poliittinen ura > Presidenttinä

Vuoden 1999 vaaleissa Obasanjo valittiin kansan demokraattisen puolueen ehdokkaana vapailla vaaleilla Nigerian presidentiksi 62,6 prosentin ääniosuudella. Hänet valittiin uudelleen 2003.
Afrikan ulkopuolella Obasanjoa pidetään afrikkalaisena valtiomiehenä. Seitsemän valtavuotensa aikana hän lopetti sisällissodan Liberiassa ja esti vallankaappausyrityksen Togossa. Hän varmisti, ettei Afrikan unioni menettänyt uskottavuuttaan asettamalla Sudanin presidenttiä Omar Hasan Ahmad al-Bashiria johtoonsa (ks. Darfur). Obasanjon valtakaudella Nigeria on kuitenkin ollut hajoamassa kappaleiksi. Uskonnollinen, etninen ja poliittinen väkivalta on kasvanut nopeasti ja maassa on vuosina 1999–2003 tapettu yli 15 000. Väkivalta leimahti jälleen alkuvuodesta 2006 pohjoisessa ja idän kaupungeissa sekä hyökkäyksin öljyteollisuutta vastaan Nigerin deltassa. Yli 100 ihmistä kuoli Muhammad-pilapiirrosjupakan jälkeisissä väkivaltaisuuksissa kristittyjen ja muslimien hyökkäillessä toisiaan vastaan. Obasanjon korruption vastainen kampanja on suuntautunut lähinnä hänen poliittisia vastustajiaan kohtaan. Hän pyrki muuttamaan perustuslakia voidakseen jatkaa presidenttinä vielä kolmannen kauden. Tämän epäonnistuttua hän järjesti presidentiksi ennestään tuntemattoman Katsinan osavaltion kuvernöörin Umaru Yar’Aduan vaaleissa, joita ei edes itse myöntänyt täysin rehellisiksi.
Elämäkerta > Presidenttiyden jälkeinen aika

Elokuussa 2021 Afrikan unioni nimitti Obasanjon Afrikan sarven korkeaksi edustajaksi rauhanpyrkimysten ja neuvottelunhalun edistämiseksi alueella.
Aiheesta muualla

Kuvia tai muita tiedostoja aiheesta Olusegun Obasanjo Wikimedia Commonsissa
Nigerian presidentit
Nnamdi Azikiwe
Johnson Aguiyi-Ironsi
Yakubu Gowon
Murtala Mohammed
Olusegun Obasanjo
Shehu Shagari
Muhammadu Buhari
Ibrahim Badamasi Babangida
Ernest Oladeinde Shonekan
Sani Abacha
Abdulsalami Abubakar
Olusegun Obasanjo
Umaru Yar’Adua
Goodluck Jonathan
Muhammadu Buhari
Bola Tinubu
1 2 3 4 5 6 7 8  sotilasjuntta
Pakistan International Airlinesin lento 661

| Pakistan International Airlinesin lento 661 |
| --- | --- |
 Onnettomuuskone syyskuussa 2010.
Yhteenveto
Päivämäärä:  7. joulukuuta 2016
Onnettomuustyyppi:  hallinnan menetys huoltovirheestä johtuen
Tapahtumapaikka:  Havelian, Pakistan
Lähtöpaikka:  Bacha Khanin kansainvälinen lentoasema, Peshawar, Pakistan
Välilaskupaikka:  Chitralin lentoasema, Chitral, Pakistan
Määränpää:  Benazir Bhutton kansainvälinen lentoasema, Islamabad, Pakistan
Kuolleita:  47
Loukkaantuneita:  0
Eloonjääneitä:  0
Lentokone
Konetyyppi:  ATR 42-500
Lentoyhtiö:  Pakistan International Airlines
Rekisteritunnus:  AP-BHO
Matkustajia:  42
Miehistöä:  5
Pakistan International Airlinesin lento 661 oli Pakistan International Airlinesin reittilento Peshawarista Chitralin kautta Islamabadiin. 7. joulukuuta 2016 reittiä lentänyt ATR 42-500 syöksyi maahan lähellä Haveliania. Lennolla oli 42 matkustajaa ja viisi miehistön jäsentä, jotka kaikki kuolivat maahansyöksyssä. Silminnäkijähavaintojen mukaan kone on syöksynyt maahan vuoristoisella alueella, ja se on ollut tulessa jo ennen maahansyöksyä. Miehistö raportoi viimeisessä yhteydenotossaan lennonjohtoon moottoriviasta kello 16:24.
Paramount Pictures

| Paramount Pictures Corporation |
| --- | --- |

Perustettu:  1912 (Famous Players Film Company) 1914 (Paramount edellisen tytäryhtiöksi)
Perustaja:  Adolph Zukor, Daniel ja Charles Frohman
Kotipaikka:  Hollywood
Toimiala:  elokuva-, video- ja televisio-ohjelmatoiminta
Henkilöstö:  1 847
Emoyhtiö:  Paramount Global
Omistaja:  National Amusements
Kotisivu:  www.paramount.com
Infobox OKVirheellinen NIMI-arvo: 
Paramount Pictures eli Paramount Pictures Corporation on yhdysvaltalainen elokuvien tuotanto- ja levitysyhtiö. Yrityksen omistaa Paramount Global, jonka puolestaan omistaa National Amusements. Yhtiö kuuluu Motion Picture Associationiin.
Historia

Vuonna 1912 perustettiin Famous Players Film Company -tuotantoyhtiö, jonka elokuvia levitti Paramount Pictures -yhtiö noin vuodesta 1914 vuoteen 1916. Famous Players Film Companyn hallituksen puheenjohtaja oli Adolph Zukor ja toimitusjohtaja Daniel Frohman. Yrityksen pääkonttori oli New Yorkissa, ja sillä oli studiot New Yorkissa sekä Hollywoodissa. 11. syyskuuta 1915 Famous Playersin elokuvastudio tuhoutui tulipalossa, ja yhtiö fuusioitui Jesse L. Lasky Feature Play Companyn kanssa Famous Players-Lasky Film Companyksi. 28. kesäkuuta 1916 Famous Players-Lasky Film Company, Bosworth, Incorporated, The Oliver Morosco Photoplay Company ja Pallas Pictures fuusioituivat Famous Players-Lasky Corporationiksi.
Tammikuussa 1918 Famous Players-Lasky alkoi tuottaa elokuvia nimellä Artcraft Pictures. Vuonna 1919 Famous Players-Laskysta tuli myös elokuvien levittäjä, ja Paramount jäi ainoastaan yhtiön tuotemerkiksi. 1920-luvun alussa Paramount alkoi jälleen hoitaa konsernin levitystä. Alkuvuodesta 1927 konsernin tuotantoa alkoi hoitaa Paramount Pictures, ja syyskuussa samana vuonna tuotanto siirrettiin uudelle yritykselle, Paramount Famous Lasky Corporationille.
Vuonna 1994 Viacom osti Paramountin.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto Paramount Pictures.
Paramparça

| Paramparça |
| --- | --- |
Tyyli:  draama
Kestoaika:  140 min
Pääosissa:   Erkan Petekkaya  Nurgül Yeşilçay 
Alkuperämaa:   Turkki
Verkko:   Star TV
Esitetty:  10. marraskuuta 2014 – 22. kesäkuuta 2017
Tuotantokausia:  3
Jaksoja:  97
Tuotanto
Tuotantoyhtiö(t):   Endemol Shine Group 
Aiheesta muualla
IMDb
Paramparça on televisioyhtiö Star TV:n esittämä turkkilainen TV-sarja. Sen päärooleissa ovat Erkan Petekkaya ja Nurgül Yeşilçay.
Näyttelijät

| 0 | 1 | 2 |
| --- | --- | --- |
|  Erkan Petekkaya  | … |  Cihan Gürpınar   |
|  Nurgül Yeşilçay  | … |  Gülseren Sönmez/Gülpinar   |
Aiheesta muualla

IMDB
Oskuja

| Oskuja Оскуя |
| --- | --- |
 Oskujan yläjuoksua.
Maanosa:  Eurooppa
Maat:  Venäjä
Alue:  Novgorod
Piiri:  Tšudovo, Malaja Višera
Vesistöalue ja valuma-alueen tietoja
Päävesistöalue:  Nevan vesistö
Valuma-alue:  Oskujan valuma-alue
Pinta-ala:  1 470 km²  
Yhtyy:  Olhavanjoki (118 km suistosta)
Joen uoman kohteita
Alkulähde:  Spasskojen suoalue 
 :  59.0105°N, 32.7218°E
Laskupaikka:  Gruzino
 :  59.2175°N, 31.9029°E
Sivu-uomat:  Šarja, Osinka
Taajamat:  Oskui
Mittaustietoja
Lähdekorkeus:  93 m  
Laskukorkeus:  18 m  
Korkeusero:  75 m
Pituus:  114 km  
Kaltevuus:  0,66 m/km
Muuta
Oskuja (ven. Оску́я tai myös Oskui, Оскуй) on Venäjällä Novgorodin alueella Malaja Višeran ja Tšudovon piireissä virtaava Olhavanjoen sivujoki, joka yhtyy Olhavanjokeen Gruzinossa. Joki on 114 kilometriä pitkä.
Joen kulku

Oskuja alkaa suuren Spasskojen (Спасское) tai Amelnikovskin (Амельниковский) suoalueen pohjoispuolelta Malaja Višeran piirissä. Sen latvauomat sijaitsevat Valdain ylängön länsirinteillä, josta ne siirtyvät Tšudovon piiriin. Joki virtaa noin 35 kilometriä länteen päin, jolloin se saapuu pohjois-etelä- suuntaiseen laaksoon. Sitä Oskuja seuraa lähes 30 kilometriä pohjoiseen, kunnes se saapuu Oskuin kylään. Kylässä joki kääntyy kohti länttä. Se yhtyy 13 kilometrin päässä Olhavanjokeen noin 118 kilometriä Laatokasta. Joki on alajuoksultaan purjehduskelpoinen ja noin 100 levyisen joen rantoja reunustavat tammilehdot.
Historiaa

Oskujaa käytettiin aiemmin puutavaran uittoon.
Oskujan valuma-alue > Yleistä

Oskuja kuuluu Nevan vesistöalueessa Laatokan valuma-alueen Olhavanjoen valuma-alueeseen, jonka Oskujan valuma-alueessa se sijaitsee. Oskujan valuma-alueen laajuus 1 470 neliökilometriä ja sen pääuoman muodostuu vain Oskujasta.